Luhlelo lwekunika bahlukunyetwa emandla lubuyisa litsemba

emandla lehamba icocisana nebantfu futsi ibafundzise mayelana nemalungelo abo. Sisebentela bantfu labatakha muti taseThohoyandou nemaphetselo labangetulu kwesigidzi. I-TVEP futsi ivulele bantfu laba-44 ematfuba emsebenti labasebentela ematiko lahlukahlukene lafana nelitiko letetimali, letebasebenti nelekwenta luhlolo.  Nanoma loluhlelo luhlala lutfola imali le-R90 000 ngekota lebuya kuLitiko Lwetekutfutfukiswa Kwe mmango laseLimpopo, i-TVEP yatsintseka kabi nge-COVID-19 ngoba bonkhe labo bebanikela ngetimali bahoca, ngaleyondlela taba nemtselela lomubi tinchubo tekusebenta talenhlangano. Kodvwa, Sikhwama Sekuphendvula Kuludlame Lolubhekiswe Kubomake Nakulabasikati (i-GBVF), lesasungulwa nguMengameli Cyril Ramaphosa ngeNdlovana kulomnyaka, abambisene Nenhlangano Yabomake Yemhlaba YaseNingizimu Afrika kanye nebalingani bayo kutenhlalo, balusitile loluhlelo. I-TVEP bekungulolunye lwetinhlangano lebetilwa ne-GBVF lekucala kutfola kusekelwa ngetimali.  Kunemali letigidzi leti-R128 leyacokelelwa ngeminikelo levela kumkhakha lotimele, lephuma esikhwameni semikhakha lehlukahlukene, leSikhwama se-GBVF sitawusita futsi sitawusekela kusetjentiswa kweLuhlelo Lwendlelalisu Yavelonkhe ye-GBVF. I-TVEP yaniketwa imali yalomnyaka le-R250 000 futsi itawuphindze itfole lenye imali ngemnyaka we-2023. Manthada utsi timali tente kutsi i-TVEP ikhone kufinye lela kubahlukunyetwa labanengi futsi ibe igcina inhlangano isebenta kahle. Murendeni Vhengani (26) ungulomunye webahlukunyetwa lowasindziswa ngilo-TVEP kulisoka lakhe belimhlukumeta. Wacedza tinyanga leti-46 ahlala nendvodzakati yakhe leneminyaka lemine kulesi khungo.  Lesikhungo samsita ngekutsi akhone kuvulela lisoka lasahlukene nalo emacala nangekutsi akhone kutfola umyalo wasenkantolo weku tivikela kulelisoka. Lelisoka lakhe namanje lisaboshiwe. “Bangemukela ngetandla letifutfumalako emva kwekutsi ngihlupheke iminyaka leminengi. Ngativa ngiphe phile. Sengiphindze ngatfola kabusha kutetsemba kwami,” washo njalo. Sihlalo Wesikhwama se-GBVF, Dkt. Judy Dlamini, watsi basacedzela umsebenti wekunika tinhlangano leti-108 letaphumelela eticelweni tato tetimali Lwatiso lolumayelana nalelinye lihlandla lekufaka ticelo tetimali lutawutfolakala masinyane kuwebhusa yithi Yesikhwama se-GBVF letsi: https: //gbvf.org.za/.